JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Peaministri sõnul on koroona peagi võidetud
Araabiamaadele teeb muret Bideni Lähis-Ida poliitika
Iisraelis valmistutakse sõjaks põhjarindel
Peaminister Netanyahu sõnul
on Iisrael vähehaaval koroonaviirust ületamas.
"See on meil peagi selja taga," ütles ta intervjuus Fox Newsile.
Iisrael on esimene riik maailmas, kes hakkab viirust kontrolli alla saama
tänu kiirele tegutsemisele ja vaktsiinide varasele tellimisele,
tõdes ta lisaks.
Kokku üle 90 % riigi üle 50-aastasest rahvastikust on vaktsineeritud
või viirusest vaktsiinita jagu saanud. Me pole siiski veel kindlal pinnasel,
vaid kasutame endiselt maske, hoiame distantsi
ning vaba liikumine ja kogunemine on lubatud vaid neile,
kes on saanud vaktsineerimise alusel nn rohelise passi.
Samas tähendab see Iisraeli majanduselu ulatuslikumat avanemist
ja ka riiki saabumise piirangute astmelist eemaldamist.
See kehtib hetkel siiski vaid neile iisraellastele, kes tulevad hääletama
23. märtsi parlamendivalimistel.
USA president Joe Biden näib üllatuslikult jätkavat
jõuliste sõjaliste meetmete kasutust Lähis- ja Kesk-Idas,
veidi vastupidiselt ettearvatule.
Eelmine nädal saatis ta ühe maailma suurimaist pommilennukeist
B-52 Stratofortressi India ookeani baasist Pärsia lahele
Iraani territoriaalvete lähistele.
Tegu oli ilmselt sõnumiga Iraanile, et see ei tulistaks regioonis rakette
ei USA ega selle liitlaste objektide pihta.
Pärsia lahelt lendas lennuk läände Iisraeli õhuruumini
ja sai sealt kaasa Iisraeli õhujõudude hävitajad,
kes saatsid lennuki tagasi baasi Diego Garcia atollile India ookeanis.
Kaitseminister B. Gantzi avalduse järgi on Iisraelil plaan Iraani suhtes,
aga kui ülejäänud maailm peatab Iraani tuumaprogrammi, on see hea,
aga kui seda ei tehta,
on Iisraelil nii valmidus kui õigus oma riiki kaitsta, ütles Benny Gantz.
Nagu oleme varasemais saateis korduvalt tõdenud,
siis ICC ehk Rahvusvaheline Kriminaalkohus teatas,
et alustab sõjakuritegude uurimist Iisraeli ja ka Hamasi vastu
2014. a sündmuste alusel.
ICC peaprokurör Fatou Bensouda ei kavatse otsust muuta,
kuigi kõik olulised lääneriigid on teatanud,
et kohtul pole mingit rahvusvahelisele õigusele toetuvat voli
alustada juurdlust Palestiina omavalitsuse nõudmisel
piirkonnas nimega Palestiina.
ICC vastav otsus polnud ka üksmeelne,
vaid selle vastu olnud kohtuniku sõnul olevat otsus pelgalt poliitiline,
mitte juriidiline.
Peaprokurör Bensouda rajab otsuse
ilmselt ÜRO Julgeolekunõukogu resolutsioonile 2334,
mis tehti 23. detsembril 2016. a,
toonase USA presidendi Obama ajal.
Toona ei lubanud Obama oma ÜRO suursaadikul vetot kasutada
ja nii otsustas Julgeolekunõukogu,
et Ida-Jeruusalemm, Läänekallas ja Gaza on Iisraeli okupeeritud alad.
Sama nõukogu pole siiski andnud kunagi Palestiinale riigi staatust,
mis oleks eelduseks määratluse 'okupatsioon' kasutamiseks.
Seepärast on USA praegune valitsus
ehk president Biden seadnud end jõuliselt ICC otsuse vastu,
tõdedes, et see ei oma rahvusvahelise õiguse järgset õigust
alustada oma juurdlusi Palestiinas,
mis pole Julgeolekunõukogu definitsiooni alusel riik.
Saudi Araabia kuningakojale lähedalasuvad kolumnistid ja meedia
on väljendanud oma raporteis selgelt,
et saudi valitsusele teeb muret USA uus poliitiline suund Lähis-Idas.
Mure ja osaline pettumus ilmnesid pärast seda,
kui president Biden külmutas
nii saudide kui AÜEga tehtud relvatehingud,
mis sõlmiti kohe eelmise presidendi Trumpi ametiaja alguses.
Samas süüdistas Bideni valitsus kaudselt saudide kroonprintsi
Muhammad Bin Salmanit
saudi ajakirjaniku Jamal Khashoggi tapmisse sekkumises
ja sellele kaasa aitamises 2018. a sügisel Istanbulis.
Kui sellele lisada veel president Bideni selged sõnumid
taastada JCPOA leping Iraaniga
ja Jeemeni houthide eemaldamine terrorirühmituste nimistust,
on mõistetav, et saudi lehtede pealkirjad on jõuliselt kriitilised.
President Obama näib endiselt mõjutavat Bideni valitsuse viisi
oma liitlasi kohelda,
kritiseerivad araabia kolumnistid Lähis-Ida erinevates paikades.
"Me tõesti ei taha siia uut Obamat
sekkuma regiooni araabiamaade siseasjadesse
ja toetama piirkonna halvimat terroririiki Iraani."
Kolme nädala eest tabas Iisraeli riigi ajaloo suurim keskkonnaõnnetus,
kui hinnanguliselt 1200 tonni toornaftat ujutas üle
riigi 200 km pikkuse Vahemere ranniku.
Selle suhtes, kas tegu oli õnnetuse või tahtliku teoga,
jätkub juurdlus, kuid kaljukindlat infot selle kohta veel pole,
kuigi hetkel näib juba rohkem kui vaid võimalikuna,
et tegu oli tahtliku teoga.
On leitud vaid üks laev, kust nafta on võinud lekkida,
või kust seda pigem merre pumbati,
ja sellega seonduvad erinevad seosed viitavad jõuliselt Iraani poole.
Toornaftast võetud proovid viitavad samale laevale Emerald,
mis lastis Iraanist peale toornafta, tuli läbi Suessi kanali Vahemerele,
ja lülitas seejärel välja oma transponderi.
Laev laadis oma toornafta Süüria ranniku lähedal Süüria laevale
ja naasis seejärel Iraani,
kuid hoidis automaatse tuvastamise AIS-transponderi väljalülitatuna,
kui Iisraeli rannikust möödus.
Kogu protsess oli algusest peale illegaalne,
sest Iraanil lasub endiselt naftaekspordi embargo
ja Süüria omakorda teab,
et Iraani toornaftat ei tohi osta isegi nn mustalt turult.
Tegu oli seega nafta salakaubaveoga.
Liibüa laevafirmale kuuluv tanker Emerald lülitas transponderi sisse
alles vahetult enne saabumist Suessi ja Egiptuse territoriaalvetesse.
Iisraeli võimud said vaid mõne päeva eest Londonis tegutsevalt
Lloyd's Shipping Indexi büroolt kinnituse selle kohta,
et laev reisis tõesti Iraani lastija korraldusel.
Mida Iraani suhtes ette võetakse, sellest räägime edasistes saadetes.
Samal ajal kui pinged süvenevad mujalgi Lähis- ja Kesk-Idas,
valmistub ka Iisraeli armee täisjõul võimalikuks sõjaks
Liibanonis asuva Hezbollah' vastu.
Kaitseminister Benny Gantz mainis umbes nädala ees Fox Newsile,
et Hezbollah' valduses on hetkel mitmeid sadu tuhandeid rakette
ja lühimaarakette, mille peamiseks sihtmärgiks on Iisrael.
Šiiitlik Hezbollah' saab pidevalt uusi relvi Iraanilt
ja on seetõttu suutnud kasvatada oma raketiarsenali üsna suureks,
kuid millele Iisrael suudab siiski vastata, ütles kaitseminister Gantz.
Ta jätkas tõdemusega, et Iisrael on hoiatanud Liibanoni valitsust,
nõudes riigilt Hezbollah' vaos hoidmist.
Vastasel juhul peab kogu Liibanon kannatama Iisraeli rünnakuid,
mis kahjustavad kogu riiki.
Iisraeli armee soomukdivisjon on täisvalmiduses,
et vastata vähimalegi provokatsioonile Hezbollah' või õigemini Iraani poolt,
rääkis riigi relvajõudude peastaabiülem kindral Aviv Kochavi.
Tema sõnul vastab üksnes Iisraeli Merkawa mark IV soomuk
oma täisjõus kompanii jalaväesõduritele.
Armee soomukdivisjon number 71 harjutab hetkel uues valmiduses
põhjas, Liibanoni piiri lähedal.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee